CELEX: 32022R0703
Language: mt
Date: 2022-05-05 00:00:00
Title: Regolament ta’ Implimentazzjoni tal-Kummissjoni (UE) 2022/703 tal-5 ta’ Mejju 2022 li jikkonċerna t-tiġdid tal-awtorizzazzjoni ta’ preparazzjoni ta’ Bacillus velezensis DSM 15544 bħala addittiv tal-għalf għall-qżieqeż miftuma, l-awtorizzazzjoni għall-ispeċijiet u għall-kategoriji kollha tat-tjur, li jemenda r-Regolament ta’ Implimentazzjoni (UE) 2016/897, ir-Regolament ta’ Implimentazzjoni (UE) 2017/2312 u r-Regolament ta’ Implimentazzjoni (UE) 2018/1081 u li jħassar ir-Regolament (UE) Nru 333/2010, ir-Regolament (UE) Nru 184/2011 u r-Regolament ta’ Implimentazzjoni (UE) 2019/893 (id-detentur tal-awtorizzazzjoni: Asahi Biocycle Co. Ltd., rappreżentata fl-Unjoni minn Pen & Tec Consulting S.L.U.) (Test b’rilevanza għaż-ŻEE)

6.5.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 132/5
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/703
         tal-5 ta’ Mejju 2022
         li jikkonċerna t-tiġdid tal-awtorizzazzjoni ta’ preparazzjoni ta’ Bacillus velezensis DSM 15544 bħala addittiv tal-għalf għall-qżieqeż miftuma, l-awtorizzazzjoni għall-ispeċijiet u għall-kategoriji kollha tat-tjur, li jemenda r-Regolament ta’ Implimentazzjoni (UE) 2016/897, ir-Regolament ta’ Implimentazzjoni (UE) 2017/2312 u r-Regolament ta’ Implimentazzjoni (UE) 2018/1081 u li jħassar ir-Regolament (UE) Nru 333/2010, ir-Regolament (UE) Nru 184/2011 u r-Regolament ta’ Implimentazzjoni (UE) 2019/893 (id-detentur tal-awtorizzazzjoni: Asahi Biocycle Co. Ltd., rappreżentata fl-Unjoni minn Pen & Tec Consulting S.L.U.)
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1831/2003 tal-Parlament Ewropew u l-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
         Billi:
         
                     (1)
                  
                  
                     Ir-Regolament (KE) Nru 1831/2003 jipprevedi l-awtorizzazzjoni ta’ addittivi għall-użu fl-għalf tal-annimali, kif ukoll ir-raġunijiet u l-proċeduri għall-għoti u għat-tiġdid ta’ tali awtorizzazzjoni.
                  
               
                     (2)
                  
                  
                     Preparazzjoni ta’ Bacillus velezensis DSM 15544, li qabel kienet identifikata tassonomikament bħala Bacillus subtilis C-3102 (DSM 15544), kienet awtorizzata għal 10 snin bħala addittiv tal-għalf għall-ħnienes miftuma bir-Regolament tal-Kummissjoni (UE) Nru 333/2010 (2), għat-tiġieġ imkabbra biex ibidu, għad-dundjani, għall-ispeċi tat-tjur minuri u għasafar ornamentali u salvaġġi oħrajn bir-Regolament tal-Kummissjoni (UE) Nru 184/2011 (3), għat-tiġieġ tal-bajd u għall-ħut ornamentali bir-Regolament ta’ Implimentazzjoni tal-Kummissjoni (UE) 2016/897 (4)
                        , għall-ħnieżer nisa, għall-ħnienes mhux miftuma u għall-klieb bir-Regolament ta’ Implimentazzjoni tal-Kummissjoni (UE) 2017/2312 (5), għall-ħnieżer tas-simna bir-Regolament ta’ Implimentazzjoni tal-Kummissjoni (UE) 2018/1081 (6) u għat-tiġieġ tas-simna bir-Regolament ta’ Implimentazzjoni tal-Kummissjoni (UE) 2019/893 (7).
                  
               
                     (3)
                  
                  
                     L-awtorizzazzjoni tal-preparazzjoni ta’ Bacillus velezensis DSM 15544 għat-tiġieġ imkabbra biex ibidu, għad-dundjani, għall-ispeċijiet minuri tat-tjur u għal għasafar ornamentali u salvaġġi oħrajn skadiet fit-18 ta’ Marzu 2021.
                  
               
                     (4)
                  
                  
                     F’konformità mal-Artikolu 13(3) u mal-Artikolu 14(1) tar-Regolament (KE) Nru 1831/2003, flimkien mal-Artikolu 7 tiegħu, tressqu żewġ applikazzjonijiet għat-tiġdid tal-awtorizzazzjoni ta’ preparazzjoni ta’ Bacillus velezensis DSM 15544 bħala addittiv tal-għalf għall-qżieqeż miftuma, għal awtorizzazzjoni ġdida għat-tiġieġ imrobbija għall-bajd u għat-tnissil, għad-dundjani għat-trobbija, għas-simna, għat-tnissil u għall-bajd, għall-ispeċijiet ta’ tjur minuri u għall-ispeċijiet kollha ta’ tjur oħra għat-trobbija, għas-simna, għall-bajd u għat-tnissil, bit-talba li l-addittiv jiġi kklassifikat fil-kategorija tal-addittivi “addittivi żootekniċi” u għall-modifika tat-termini tal-awtorizzazzjoni. Il-modifika għandha x’taqsam mal-bidla fl-isem tal-addittiv. Flimkien mal-applikazzjonijiet intbagħtu d-dettalji u d-dokumenti meħtieġa skont l-Artikoli 7(3), 13(3) u 14(2) ta’ dak ir-Regolament.
                  
               
                     (5)
                  
                  
                     Fl-opinjonijiet tagħha tat-30 ta’ Settembru 2020 (8) u tad-29 ta’ Settembru 2021 (9), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li l-applikant ipprovda data li turi li l-preparazzjoni ta’ Bacillus velezensis DSM 15544 tikkonforma mal-kundizzjonijiet eżistenti tal-awtorizzazzjoni bil-kundizzjonijiet tal-użu proposti. L-Awtorità kkonkludiet li l-preparazzjoni ta’ Bacillus velezensis DSM 15544 ma għandhiex effett avvers fuq is-saħħa tal-annimali, is-sikurezza tal-konsumaturi jew l-ambjent. Stqarret ukoll li l-preparazzjoni mhijiex irritant għall-ġilda/għall-għajnejn jew sensitizzatur tal-ġilda iżda jenħtieġ li titqies bħala sensitizzatur respiratorju. Għalhekk, il-Kummissjoni tqis li jenħtieġ li jittieħdu miżuri protettivi xierqa sabiex jiġu evitati l-effetti avversi fuq is-saħħa tal-bniedem, b’mod partikolari fir-rigward tal-utenti tal-addittiv. L-Awtorità kkonkludiet ukoll li jenħtieġ li l-addittiv jiġi ddeżinjat tassonomikament bħala Bacillus velezensis DSM 15544 u li l-preparazzjoni għandha l-potenzjal li tkun effikaċi bħala addittiv żootekniku fl-għalf. L-Awtorità ma tqisx li hemm bżonn rekwiżiti speċifiċi għas-sorveljanza ta’ wara t-tqegħid fis-suq. L-Awtorità vverifikat ukoll ir-rapport dwar il-metodi ta’ analiżi tal-addittiv tal-għalf fl-għalf, li ġie ppreżentat mil-Laboratorju ta’ Referenza stabbilit bir-Regolament (KE) Nru 1831/2003.
                  
               
                     (6)
                  
                  
                     Fit-2 ta’ Diċembru 2020, l-applikant, rappreżentat fl-Unjoni minn Pen & Tec Consulting S.L.U., ippreżenta d-data ta’ sostenn rilevanti li tikkonċerna bidla fl-isem tad-detentur tal-awtorizzazzjoni f’konformità mal-Artikolu 13(3) tar-Regolament (KE) Nru 1831/2003. L-applikant sostna li l-isem attwali tal-kumpanija, li hija d-detentur tal-awtorizzazzjoni, inbidel għal “Asahi Biocycle Co. Ltd.”.
                  
               
                     (7)
                  
                  
                     Dik il-bidla proposta fit-termini tal-awtorizzazzjoni għandha natura purament amministrattiva u ma tinvolvix valutazzjoni ġdida tal-addittiv ikkonċernat. L-Awtorità ġiet infurmata bl-applikazzjoni.
                  
               
                     (8)
                  
                  
                     Għalhekk, jenħtieġ li r-Regolament ta’ Implimentazzjoni (UE) 2016/897, ir-Regolament ta’ Implimentazzjoni (UE) 2017/2312 u r-Regolament ta’ Implimentazzjoni (UE) 2018/1081 jiġu emendati skont dan.
                  
               
                     (9)
                  
                  
                     Il-valutazzjoni tal-preparazzjoni ta’ Bacillus velezensis DSM 15544 turi li l-kundizzjonijiet għall-awtorizzazzjoni, kif previsti fl-Artikolu 5 tar-Regolament (KE) Nru 1831/2003, huma ssodisfati. Għalhekk, jenħtieġ li l-awtorizzazzjoni ta’ dak l-addittiv tiġġedded kif speċifikat fl-Anness ta’ dan ir-Regolament.
                  
               
                     (10)
                  
                  
                     B’konsegwenza tat-tiġdid tal-awtorizzazzjoni ta’ preparazzjoni ta’ Bacillus velezensis DSM 15544 bħala addittiv tal-għalf bil-kundizzjonijiet stipulati fl-Anness ta’ dan ir-Regolament, jenħtieġ li r-Regolament (UE) Nru 333/2010 u r-Regolament (UE) Nru 184/2011 jitħassru.
                  
               
                     (11)
                  
                  
                     Billi l-applikazzjoni immedjata tal-modifiki tal-kundizzjonijiet tal-awtorizzazzjoni tal-preparazzjoni ta’ Bacillus velezensis DSM 15544 mhijiex meħtieġa minħabba raġunijiet ta’ sikurezza, jixraq li jitħalla perjodu tranżizzjonali biex il-partijiet interessati jħejju ruħhom biex jissodisfaw ir-rekwiżiti l-ġodda li jirriżultaw mit-tiġdid tal-awtorizzazzjoni.
                  
               
                     (12)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Tiġdid tal-awtorizzazzjoni
            L-awtorizzazzjoni tal-addittiv speċifikat fl-Anness, li jagħmel parti mill-kategorija tal-addittivi “addittivi żootekniċi” u mill-grupp funzjonali “stabbilizzaturi tal-flora intestinali”, tiġġedded soġġett għall-kundizzjonijiet stipulati f’dak l-Anness.
         
         
            Artikolu 2
            Emendi għar-Regolament ta’ Implimentazzjoni (UE) 2016/897
            Ir-Regolament ta’ Implimentazzjoni (UE) 2016/897 huwa emendat kif ġej:
            
                        1.
                     
                     
                        Fit-titolu, il-kelmiet “Asahi Calpis Wellness Co. Ltd” huma sostitwiti bil-kelmiet “Asahi Biocycle Co. Ltd.”, u l-kelmiet “Bacillus subtilis C-3102 (DSM 15544)” huma sostitwiti bil-kelmiet “Bacillus velezensis DSM 15544”;
                     
                  
                        2.
                     
                     
                        Fit-tieni kolonna tal-Anness, “Isem id-detentur tal-awtorizzazzjoni”, il-kelmiet “Asahi Calpis Wellness Co. Ltd” huma sostitwiti bil-kelmiet “Asahi Biocycle Co. Ltd.”;
                     
                  
                        3.
                     
                     
                        Fit-tielet kolonna tal-Anness, “Addittiv”, il-kelmiet “Bacillus subtilis C-3102 (DSM 15544)” huma sostitwiti bil-kelmiet “Bacillus velezensis DSM 15544”;
                     
                  
                        4.
                     
                     
                        Fir-raba’ kolonna tal-Anness, “Il-kompożizzjoni, il-formula kimika, deskrizzjoni, il-metodu analitiku”, il-kelmiet “Bacillus subtilis C-3102 (DSM 15544)” huma sostitwiti bil-kelmiet “Bacillus velezensis DSM 15544”;
                     
                  
                        5.
                     
                     
                        Fil-ħames kolonna tal-Anness, “L-ispeċi jew il-kategorija ta’ annimal”, “Tiġieġ tal-bajd” titħassar;
                     
                  
                        6.
                     
                     
                        Fis-seba’ kolonna, “Kontenut minimu”, “3 × 108” titħassar.
                     
                  
         
            Artikolu 3
            Emendi għar-Regolament ta’ Implimentazzjoni (UE) 2017/2312
            Ir-Regolament ta’ Implimentazzjoni (UE) 2017/2312 huwa emendat kif ġej:
            
                        1.
                     
                     
                        Fit-titolu, il-kelmiet “Asahi Calpis Wellness Co. Ltd” huma sostitwiti bil-kelmiet “Asahi Biocycle Co. Ltd.” u l-kelmiet “Bacillus subtilis C-3102 (DSM 15544)” huma sostitwiti bil-kelmiet “Bacillus velezensis DSM 15544”;
                     
                  
                        2.
                     
                     
                        Fil-premessi, il-kelmiet “Bacillus subtilis C-3102 (DSM 15544)” huma sostitwiti bil-kelmiet “Bacillus velezensis DSM 15544”;
                     
                  
                        3.
                     
                     
                        Fit-tieni kolonna tal-Anness, “Isem id-detentur tal-awtorizzazzjoni”, il-kelmiet “Asahi Calpis Wellness Co. Ltd” huma sostitwiti bil-kelmiet “Asahi Biocycle Co. Ltd.”;
                     
                  
                        4.
                     
                     
                        Fit-tielet kolonna tal-Anness, “Addittiv”, il-kelmiet “Bacillus subtilis DSM 15544” huma sostitwiti bil-kelmiet “Bacillus velezensis DSM 15544”;
                     
                  
                        5.
                     
                     
                        Fir-raba’ kolonna tal-Anness, “Kompożizzjoni, formula kimika, deskrizzjoni, metodu analitiku”, fis-subparagrafi “Il-kompożizzjoni tal-addittiv” u “Il-Karatterizzazzjoni tas-sustanza attiva”, il-kelmiet “Bacillus subtilis C-3102 DSM 15544” huma sostitwiti bil-kelmiet “Bacillus velezensis DSM 15544”.
                     
                  
         
            Artikolu 4
            Emendi għar-Regolament ta’ Implimentazzjoni (UE) 2018/1081
            Ir-Regolament ta’ Implimentazzjoni (UE) 2018/1081 huwa emendat kif ġej:
            
                        1.
                     
                     
                        Fit-titolu, il-kelmiet “Asahi Calpis Wellness Co. Ltd” huma sostitwiti bil-kelmiet “Asahi Biocycle Co. Ltd.” u l-kelmiet “Bacillus subtilis C-3102 (DSM 15544)” huma sostitwiti bil-kelmiet “Bacillus velezensis DSM 15544”;
                     
                  
                        2.
                     
                     
                        Fil-premessi, il-kelmiet “Bacillus subtilis C-3102 (DSM 15544)” huma sostitwiti bil-kelmiet “Bacillus velezensis DSM 15544”;
                     
                  
                        3.
                     
                     
                        Fit-tieni kolonna tal-Anness, “Isem id-detentur tal-awtorizzazzjoni”, il-kelmiet “Asahi Calpis Wellness Co. Ltd” huma sostitwiti bil-kelmiet “Asahi Biocycle Co. Ltd.”;
                     
                  
                        4.
                     
                     
                        Fit-tielet kolonna tal-Anness, “Addittiv”, il-kelmiet “Bacillus subtilis C-3102 (DSM 15544)” huma sostitwiti b’“Bacillus velezensis DSM 15544”;
                     
                  
                        5.
                     
                     
                        Fir-raba’ kolonna tal-Anness, “Kompożizzjoni, formula kimika, deskrizzjoni, metodu analitiku”, il-kelmiet “Bacillus subtilis C-3102 (DSM 15544)” huma sostitwiti bil-kelmiet “Bacillus velezensis DSM 15544”.
                     
                  
         
            Artikolu 5
            Perjodu tranżizzjonali
            
               1.   L-addittiv speċifikat fl-Anness ta’ dan ir-Regolament, kif ukoll fir-Regolament ta’ Implimentazzjoni (UE) 2016/897, fir-Regolament ta’ Implimentazzjoni (UE) 2017/2312, fir-Regolament ta’ Implimentazzjoni (UE) 2018/1081 u fir-Regolament ta’ Implimentazzjoni (UE) 2019/893, u t-taħlitiet lesti minn qabel li jkun fih dak l-addittiv, li jkunu prodotti u ttikkettati qabel is-26 ta’ Novembru 2022 f’konformità mar-regoli applikabbli qabel is-26 ta’ Mejju 2022 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti.
            
            
               2.   L-għalf kompost u l-materjali tal-għalf li jkun fihom l-addittiv speċifikat fl-Anness ta’ dan ir-Regolament, kif ukoll fir-Regolament ta’ Implimentazzjoni (UE) 2016/897, fir-Regolament ta’ Implimentazzjoni (UE) 2017/2312, fir-Regolament ta’ Implimentazzjoni (UE) 2018/1081 u fir-Regolament ta’ Implimentazzjoni (UE) 2019/893, li jiġu prodotti u ttikkettati qabel is-26 ta’ Mejju 2023 f’konformità mar-regoli applikabbli qabel is-26 ta’ Mejju 2022 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti jekk ikunu maħsuba għall-annimali li jipproduċu l-ikel.
            
            
               3.   L-għalf kompost u l-materjali tal-għalf li jkun fihom l-addittiv speċifikat fl-Anness ta’ dan ir-Regolament, kif ukoll fir-Regolament ta’ Implimentazzjoni (UE) 2016/897 u fir-Regolament ta’ Implimentazzjoni (UE) 2017/2312, li jiġu prodotti u ttikkettati qabel is-26 ta’ Mejju 2024 f’konformità mar-regoli applikabbli qabel is-26 ta’ Mejju 2022 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti jekk ikunu maħsuba għall-annimali li ma jipproduċux l-ikel.
            
         
         
            Artikolu 6
            Tħassir
            Ir-Regolament (UE) Nru 333/2010, ir-Regolament (UE) Nru 184/2011 u r-Regolament ta’ Implimentazzjoni (UE) 2019/893 jitħassru.
         
         
            Artikolu 7
            Dħul fis-seħħ
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-5 ta’ Mejju 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 268, 18.10.2003, p. 29.
         
            (2)  Ir-Regolament tal-Kummissjoni (UE) Nru 333/2010 tat-22 ta’ April 2010 dwar l-awtorizzazzjoni ta’ użu ġdid għal Bacillus subtilis C-3102 (DSM 15544) bħala addittiv fl-għalf għal ħnienes miftuma (detentur tal-awtorizzazzjoni, Asahi Calpis Wellness Co. Ltd., rappreżentata fl-Unjoni Ewropea minn Pen & Tec Consulting S.L.U.) (ĠU L 102, 23.4.2010, p. 19).
         
            (3)  Ir-Regolament tal-Kummissjoni (UE) Nru 184/2011 tal-25 ta’ Frar 2011 dwar l-awtorizzazzjoni ta’ Bacillus subtilis C-3102 (DSM 15544) bħala addittiv tal-għalf għat-tiġieġ imkabbra biex ibidu, għad-dundjani, għall-ispeċi tat-tjur minuri u għasafar ornamentali u salvaġġi oħrajn, (detentur tal-awtorizzazzjoni, Asahi Calpis Wellness Co. Ltd., rappreżentata fl-Unjoni Ewropea minn Pen & Tec Consulting S.L.U.) (ĠU L 53, 26.2.2011, p. 33).
         
            (4)  Ir-Regolament ta’ Implimentazzjoni tal-Kummissjoni (UE) 2016/897 tat-8 ta’ Ġunju 2016 dwar l-awtorizzazzjoni ta’ preparat ta’ Bacillus subtilis (C-3102) (DSM 15544) bħala addittiv tal-għalf għat-tiġieġ tal-bajd u għall-ħut ornamentali (detentur tal-awtorizzazzjoni, Asahi Calpis Wellness Co. Ltd., rappreżentata fl-Unjoni Ewropea minn Pen & Tec Consulting S.L.U.) u li jemenda r-Regolamenti (KE) Nru 1444/2006, (UE) Nru 333/2010 u (UE) Nru 184/2011 rigward id-detentur tal-awtorizzazzjoni (ĠU L 152, 9.6.2016, p. 7).
         
            (5)  Ir-Regolament ta’ Implimentazzjoni tal-Kummissjoni (UE) 2017/2312 tat-13 ta’ Diċembru 2017 dwar l-awtorizzazzjoni ta’ użu ġdid tal-preparazzjoni ta’ Bacillus subtilis C-3102 (DSM 15544) bħala addittiv tal-għalf għall-ħnieżer nisa, għall-ħnienes mhux miftuma u għall-klieb (detentur tal-awtorizzazzjoni, Asahi Calpis Wellness Co. Ltd, rappreżentata fl-Unjoni Ewropea minn Pen & Tec Consulting S.L.U.) (ĠU L 331, 14.12.2017, p. 41).
         
            (6)  Ir-Regolament ta’ Implimentazzjoni tal-Kummissjoni (UE) 2018/1081 tat-30 ta’ Lulju 2018 li jikkonċerna l-awtorizzazzjoni tal-preparazzjoni tal-Bacillus subtilis C-3102 (DSM 15544) bħala addittiv tal-għalf għall-ħnieżer tas-simna (detentur tal-awtorizzazzjoni, Asahi Calpis Wellness Co. Ltd, rappreżentata fl-Unjoni Ewropea minn Pen & Tec Consulting S.L.U.) (ĠU L 194, 31.7.2018, p. 17).
         
            (7)  Ir-Regolament ta’ Implimentazzjoni tal-Kummissjoni (UE) 2019/893 tat-28 ta’ Mejju 2019 dwar it-tiġdid tal-awtorizzazzjoni ta’ Bacillus subtilis DSM 15544 bħala addittiv fl-għalf għat-tiġieġ tas-simna u li jħassar ir-Regolament (KE) Nru 1444/2006 (Asahi Calpis Wellness Co. Ltd., rappreżentata fl-Unjoni Ewropea minn Pen & Tec Consulting S.L.U.) (ĠU L 142, 29.5.2019, p. 60).
         
            (8)  EFSA Journal 2020;18(11):6283.
         
            (9)  EFSA Journal 2021;19(10):6903.
      
      
         
            ANNESS
            
                        Numru ta’ identifikazzjoni tal-addittiv
                     
                     
                        Isem id-detentur tal-awtorizzazzjoni
                     
                     
                        Addittiv
                     
                     
                        Kompożizzjoni, formula kimika, deskrizzjoni, metodu analitiku
                     
                     
                        Speċi jew kategorija ta’ annimal
                     
                     
                        Età massima
                     
                     
                        Kontenut minimu
                     
                     
                        Kontenut massimu
                     
                     
                        Dispożizzjonijiet oħra
                     
                     
                        Tmiem il-perjodu tal-awtorizzazzjoni
                     
                  
                        CFU/kg ta’ għalf komplet b’kontenut ta’ ndewwa ta’ 12 %
                     
                  
                        
                           Kategorija: addittivi żootekniċi Grupp funzjonali: stabbilizzaturi tal-flora intestinali
                        
                     
                  
                        4b1820
                     
                     
                        Asahi Biocycle Co. Ltd, rappreżentata fl-Unjoni minn Pen & Tec Consulting S.L.U.
                     
                     
                        
                           Bacillus velezensis DSM 15544
                     
                     
                        
                           Kompożizzjoni tal-addittiv
                        
                        Preparazzjoni ta’ Bacillus velezensis DSM 15544 li jkun fiha minimu ta’ 1 × 1010 CFU/g
                        Għamla solida
                     
                     
                        Qżieqeż miftuma
                        L-ispeċijiet u l-kategoriji kollha tat-tjur
                     
                     
                        —
                     
                     
                        3 × 108
                        
                        3 × 108
                        
                     
                     
                        —
                     
                     
                        
                                    1.
                                 
                                 
                                    Fl-istruzzjonijiet għall-użu tal-addittiv u tat-taħlitiet lesti minn qabel, il-kundizzjonijiet tal-ħżin u tal-istabbiltà għat-trattament bis-sħana għandhom jiġu indikati.
                                 
                              
                                    2.
                                 
                                 
                                    Jista’ jintuża f’għalf li jkun fih il-koċċidijostati permessi għal kull speċi u kategorija tat-tjur.
                                 
                              
                                    3.
                                 
                                 
                                    Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu proċeduri operattivi u miżuri organizzattivi biex jindirizzaw ir-riskji potenzjali li jirriżultaw mill-użu. Meta dawk ir-riskji ma jkunux jistgħu jiġu eliminati jew jitnaqqsu għall-minimu b’tali proċeduri u miżuri, l-addittiv u t-taħlitiet lesti minn qabel għandhom jintużaw b’tagħmir protettiv personali, inkluż il-protezzjoni tal-għajnejn u tan-nifs.
                                 
                              
                     
                        is-26 ta’ Mejju 2032
                     
                  
                        
                           Karatterizzazzjoni tas-sustanza attiva
                        
                        Spori vijabbli ta’ Bacillus velezensis DSM 15544
                     
                  
                        
                           Metodu analitiku
                            (1)
                        
                        Enumerazzjoni: il-metodu tat-tifrix bl-użu tat-tryptone soya agar (EN 15784)
                        Identifikazzjoni: elettroforeżi fuq ġell f’kamp pulsat (PFGE).
                     
                  
               (1)  Id-dettalji tal-metodi analitiċi huma disponibbli fl-indirizz tal-Laboratorju ta’ Referenza li ġej: https://ec.europa.eu/jrc/en/eurl/feed-additives/evaluation-reports